Irrid inserraħ moħħ lil dawk li llum ippanikjaw x'ħin semgħu jew qraw li ż-żieda għall-għoli tal-ħajja se tkun ta' 58 ċenteżmu fil-ġimgħa biss. Jien m'għandix dubju li ż-żieda se tkun iktar minn hekk. Nazzarda nbassar li fil-Budget se titħabbar żieda li tkun madwar id-doppju. Ngħiduha kif inhi, anke d-doppju tkun ftit. Qed nitkellmu fuq nofs lira (€1.16) fil-ġimgħa, f'ġieħ kemm hemm! In-nies qed jistennew ferm iktar minn dan il-Gvern li mill-Oppożizzjoni ta l-impressjoni li se jagħmilna lkoll sinjuri żgħar. U l-magna tal-propaganda tal-Gvern dan tafu u tafu sewwa. Allura s-suspett tiegħi huwa li xi ħadd minn Kastilja dalgħodu żerżaq din l-aħbar lit- . Dan ikun sar biex mil-lum sal-Budget kulħadd idaħħalha f'moħħu li m'għandux ċans għal żieda ta' iktar minn ħames xelini tal-munita l-antika fil-ġimgħa. Imbagħad dakinhar tal-Budget, fuq ix-xandir nazzjonali, titħabbar żieda straordinarja ta' xi Ewro u ftit iktar u kulħadd jibda jrodd ħajr lil Muscat u sħabu ta' kemm ħasbu fina. Iż-żmien jagħtina parir. Bilħaqq, għadkom tiftakruha l-
Serraħ moħħok: Se tiżdied iktar minn 58ċ fil-ġimgħa